钦定古今图书集成/明伦汇编/氏族典/第305卷 > 《廖用贤尚友录》 > 常裕
## 钦定古今图书集成/明伦汇编/氏族典/第305卷 > 《廖用贤尚友录》 > 常裕

按《临胊县志》：“裕字顺甫，号震峰。赋质聪颖，弱而能言。
一岁能诵‘乾为天数句，九龄就傅，日诵数千言，举止
老成，十岁能属文。万历己丑成进士，授刑部主事，逾
年晋本部员外，再陟郎中。明允慈祥，于狱多所末减，
以最陞湖广承天守，有权势，子霸某妻，而投其夫于
江者，各台莫敢问，裕毅然下之狱，竟坐大辟，一时全’”
楚之人呼为“铁面知府。”丁酉，入觐，上嘉赉之。回郡期
年，晋山西按察司副使，以病致仕归。